-บรรยากาศ-
สาขานี้พื้นที่ค่อนข้างใหญ่กว้างค่ะ ตกแต่งมาตรฐานตามแบบฉบับร้านอาหารฟูจิ ด้วยพื้นที่ดานบนโล่งๆ กั้นระหว่างโต๊ะด้วยกระจกสีขุ่นค่ะ นั่งสบาย แต่ลูกค้าค่อนข้างเยอะ ส่งเสียงดังไปหน่อยค่ะ

-เมนู-
อาหารญี่ปุ่น ขนม และเครื่องดื่ม

-อาหารที่สั่ง-
1. “Kurobuta Steak Set” (210 บาท)ชุดสเต็กหมูดำ แบบสั่งเพิ่มซอสเทปันยาก(ซอสสำหรับอาหารปิ้งย่าง อีก10 บาท) ตัวสเต็กหมูถูกหั่นเป็นชิ้นพร้อมทาน เสิร์ฟมาในจานทรงกลมสีขาว ราดด้วยน้ำซอส เพิ่มดีเทลและคุณค่าอาหารอีกนิดด้วยเห็ดออรินจิ หน่อไม้ฝรั่ง และแครอทหั่นชิ้นขนาดกำลังทาน เนื้อหมูแข็งไปนิดนึงค่ะ รสชาติซอสอยากให้ข้นกว่านี้หน่อย แต่อย่างอื่นโอเคค่ะ ทานกับข้าว สลัด น้ำซุป ใช้ได้เลยค่ะ
2. “Potato Salad Roll” (90 บาท) ปกติก็ไม่ได้คิดจะเคยสั่งค่ะ แต่ด้วยคราวที่แล้ว เห็นเพื่อนทานสลัดมันฝรั่ง เลยอยากทานบ้าง แต่ในชุดสเต็กที่สั่ง็มีสลัดอยู่แล้ว เลยสั่งเป็นเปาะเปี๊ยะสลัดมันฝรั่งแทนค่ะ ไส้สลัดมันฝรั่งบดจะถูกห่อด้วยแป้งเปาะเปี๊ยะบางๆ แล้วทอดมากรอบด้านนอกค่ะ ก็อร่อยดี แต่หนักท้อง และออกเลี่ยนๆไปหน่อยค่ะ
3. “Garlic Mussel” หอยแมลงภู่เนยกระเทียม เมนูนี้เป็นอีกหนึ่งเมนูที่ทานครั้งแรกค่ะ ทางร้านใช้หอยแมลงภู่ขนาดกลาง อบด้วยกระเทียมพริกไทย ปรุงรสมาอร่อยดีค่ะ ราดด้วยกระเทียมสับกรอบๆด้านบนของตัวหอย ทานกับข้าวสายร้อนๆอร่อยค่ะ

-บริการ-
พนักงานที่ร้านบริการดีค่ะ แต่น่าจะมีพนักงานน้อยไปหน่อยค่ะ ต้องชะเง้อคอตามหา เวลาจะสั่งเพิ่ม และเรียกเช็คเงินค่ะ

-การเดินทาง- 
ชั้นใต้ดิน ศูนย์การค้าเอสพลานาด

KiMCHi WaSaBi
21/03/2014